CELEX: 52017PC0561
Language: fi
Date: 2017-10-03
Title: Ehdotus NEUVOSTON TÄYTÄNTÖÖNPANOPÄÄTÖS luvan antamisesta Alankomaiden kuningaskunnalle ottaa käyttöön yhteisestä arvonlisäverojärjestelmästä annetun direktiivin 2006/112/EY 193 artiklasta poikkeava toimenpide

EUROOPAN KOMISSIO
            Bryssel 3.10.2017
            COM(2017) 561 final
            2017/0243(NLE)
            Ehdotus
            NEUVOSTON TÄYTÄNTÖÖNPANOPÄÄTÖS
            luvan antamisesta Alankomaiden kuningaskunnalle ottaa käyttöön yhteisestä arvonlisäverojärjestelmästä annetun direktiivin 2006/112/EY 193 artiklasta poikkeava toimenpide
            
               
         
         
            
               PERUSTELUT
            
            
               
                  Yhteisestä arvonlisäverojärjestelmästä 28. marraskuuta 2006 annetun direktiivin 2006/112/EY, jäljempänä ’alv-direktiivi’, 395 artiklan 1 kohdan mukaan neuvosto voi yksimielisesti komission ehdotuksesta antaa jäsenvaltiolle luvan soveltaa kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten taikka veron kiertämisen estämiseksi.
               
               
                  Alankomaat on pyytänyt kirjeessään, jonka komissio on kirjannut vastaanotetuksi 11. heinäkuuta 2017, alv-direktiivin 193 artiklaa koskevaa poikkeusta, jotta se voisi soveltaa käännettyä verovelvollisuutta televiestintäpalvelujen suorittamiseen. Komissio antoi alv-direktiivin 395 artiklan 2 kohdan mukaisesti Alankomaiden pyynnön tiedoksi muille jäsenvaltioille 5. syyskuuta 2017 päivätyllä kirjeellä. Komissio on ilmoittanut Alankomaille 6. syyskuuta 2017 päivätyllä kirjeellä saaneensa kaikki pyynnön arvioimiseen tarvittavat tiedot.
               
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Alv-direktiivin 193 artiklassa säädetään yleissääntönä, että tavaroita luovuttava tai palveluita suorittava verovelvollinen on tavallisesti velvollinen maksamaan arvonlisäveron.
               
            
            
               Alv-direktiivin 199 a artiklan nojalla jäsenvaltiot voivat säätää, että henkilö, joka on velvollinen maksamaan arvonlisäveron kyseisessä artiklassa luetelluista luovutuksista tai suorituksista, on luovutuksen tai suorituksen vastaanottaja (käännetty verovelvollisuus). Käännetyn verovelvollisuuden menettelyssä verovelvollisesta, jolle suoritus suoritetaan, tulee arvonlisäverovelvollinen. Kyseinen verovelvollinen, edellyttäen että sillä on täysi vähennysoikeus, voi samanaikaisesti ilmoittaa ja vähentää suoritusta koskevan arvonlisäveron. Arvonlisäveroa ei siis tosiasiallisesti makseta valtionkassaan. Televiestintäpalvelut sisältyvät 199 a artiklan g alakohtaan. 
            
            
               
                  Alankomaat ei hyödynnä alv-direktiivin 199 a artiklan g alakohdan mukaista mahdollisuutta eikä sovella käännettyä verovelvollisuutta televiestintäpalveluihin. Viime aikoina Alankomaissa on kuitenkin havaittu petoksia televiestintäpalvelujen alalla, ja Alankomaat haluaisi ottaa käyttöön käännetyn verovelvollisuuden televiestintäpalvelujen suorituksille kotimarkkinoilla. 
               
            
            
               Alv-direktiivin 199 a artiklan mukaan käännettyä verovelvollisuutta voidaan soveltaa 31. joulukuuta 2018 saakka ja vähintään kahden vuoden ajan. Koska kahden vuoden määräaikaa koskeva edellytys ei täyty, Alankomaat ei voi soveltaa käännettyä verovelvollisuutta tämän artiklan perusteella. 
            
            
               Tästä syystä Alankomaat pyytää poikkeusta alv-direktiivin 193 artiklasta saadakseen luvan soveltaa käännettyä verovelvollisuutta televiestintäpalvelujen suorituksiin alv-direktiivin 395 artiklan perusteella. 
            
            
               Pyydetyn poikkeuksen tarkoituksena on estää alv-petokset televiestintäpalvelujen alalla. Vaikka televiestintäpalvelujen suoritukset ovat alttiita petoksille ja Alankomaat seuraa niitä tiiviisti, Alankomaissa todettiin äskettäin puheluminuutteja koskevia petollisia kaupankäyntijärjestelmiä, joissa oli mukana useita vale- ja puskuriyrityksiä, myös kolmansiin maihin sijoittautuneita toimijoita. Näistä järjestelmistä aiheutuu huomattavia arvonlisäverotulon menetyksiä. 
            
            
               Alankomaiden toimittamien tietojen perusteella perinteiset menetelmät petosten paljastamiseen ja ehkäisyyn eivät ole tehokkaita, sillä palvelut ovat peräisin EU:n ulkopuolelta eivätkä ne sisälly mihinkään rekisteriin tai luetteloon. Maksut suoritetaan maksualustoilla pankkitileille EU:n ulkopuolelle, jolloin liiketoimia on vaikeampi havaita ja niistä on mahdotonta saada tietoja pankeilta. Alankomaat huomauttaa, että ilman käännetyn verovelvollisuuden soveltamista näihin palveluihin verotuksellinen tappio kasvaa räjähdysmäisesti. 
            
            
               Televiestintäpalvelujen katsotaan olevan alttiita petoksille ja ne sisältyvät arvonlisäverodirektiivin 199 a artiklan g alakohtaan. Jos soveltamisen vähimmäiskestoa koskeva edellytys täyttyisi, Alankomaat voisi turvautua jälkimmäisenä mainittuun artiklaan käännetyn verovelvollisuuden soveltamiseksi. 
            
            
               Poikkeus ehdotetaan hyväksyttävän alv-direktiivin 199 a artiklan voimassaoloajan loppuun asti. Poikkeuksen ehdotetaan näin olevan voimassa 31. päivään joulukuuta 2018 eli alv-direktiivin 199 a artiklan voimassaolon päättymispäivään asti. 
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Alv-direktiivin 199 a artiklan g alakohdan mukaan käännettyä verovelvollisuutta voidaan soveltaa televiestintäpalvelujen suorituksiin. Muutama jäsenvaltio soveltaa käännettyä verovelvollisuutta tämän säännöksen perusteella
                     1
                  . Jos kahden vuoden vähimmäisaika täyttyisi, Alankomaat voisi soveltaa käännettyä verovelvollisuutta televiestintäpalveluihin pyytämättä poikkeusta alv-direktiivin 395 artiklan perusteella. 
               
               
                  Ehdotettu toimenpide on näin ollen johdonmukainen nykyisen alv-direktiivin säännösten kanssa. 
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
         
         
            
               Alv-direktiivin 395 artikla.
            
            
               •Toissijaisuusperiaate (jaetun toimivallan osalta) 
            
            
               Kun otetaan huomioon ehdotuksen perustana oleva alv-direktiivin säännös, ehdotus kuuluu unionin yksinomaiseen toimivaltaan. Sen vuoksi toissijaisuusperiaatetta ei sovelleta.
            
            
               •Suhteellisuusperiaate
            
            
               Päätös koskee jäsenvaltiolle sen omasta pyynnöstä annettavaa lupaa, eikä siihen liity mitään velvollisuutta.
            
            
               Koska poikkeuksen soveltamisala on rajallinen, erityistoimenpide on oikeassa suhteessa tavoitteeseen nähden eli siihen, että tarkoituksena on estää tietyntyyppisiä veropetoksia taikka veron kiertämistä tietyllä alalla. 
            
            
               •Toimintatavan valinta
            
            
               Alv-direktiivin 395 artiklan mukaan yhteisistä alv-säännöistä voidaan poiketa vain, jos neuvosto antaa siihen luvan yksimielisellä päätöksellä, jonka se tekee komission ehdotuksesta. Neuvoston päätös on parhaiten soveltuva sääntelytapa myös siitä syystä, että se voidaan osoittaa yksittäisille jäsenvaltioille.
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               
                  Tämä ehdotus perustuu Alankomaiden esittämään pyyntöön ja koskee ainoastaan kyseistä jäsenvaltiota.
               
            
            
               •Asiantuntijatiedon keruu ja käyttö
            
            
               Ulkopuolisia asiantuntijoita ei ole tarvittu.
            
            
               •Vaikutustenarviointi
            
            
               Ehdotetun täytäntöönpanoasetuksen tarkoituksena on estää tietyntyyppisiä veropetoksia tai veron kiertämistä televiestintäalalla. Alankomaat voinee käännetyn verovelvollisuuden avulla estää äskettäin havaittujen alv-petosten leviämisen ja ehkäistä televiestintäpalvelujen suorituksiin liittyviä petoksia. Sen vuoksi poikkeustoimenpiteellä on myönteinen vaikutus. 
            
            
               Koska poikkeuksen soveltamisala on suppea ja sen voimassaoloaika rajallinen, vaikutukset ovat joka tapauksessa rajalliset.
            
            
               4.TALOUSARVIOVAIKUTUKSET
            
            
               Ehdotuksella ei ole kielteisiä vaikutuksia EU:n talousarvioon. 
            
            
               5.LISÄTIEDOT
            
            
               Ehdotus sisältää raukeamislausekkeen, jonka mukaisesti poikkeuksen voimassaolo päättyy 31. joulukuuta 2018.
            
         
         
            
               2017/0243 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               luvan antamisesta Alankomaiden kuningaskunnalle ottaa käyttöön yhteisestä arvonlisäverojärjestelmästä annetun direktiivin 2006/112/EY 193 artiklasta poikkeava toimenpide
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY
                  2
                ja erityisesti sen 395 artiklan 1 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Direktiivin 2006/112/EY 193 artiklassa säädetään yleissääntönä, että tavaroita luovuttava tai palveluita suorittava verovelvollinen on velvollinen maksamaan arvonlisäveron veroviranomaisille.
            
            
               (2)Alv-direktiivin 199 a artiklan g alakohdan nojalla jäsenvaltiot voivat säätää, että henkilö, joka on velvollinen maksamaan arvonlisäveron televiestintäpalvelujen suorituksista, on suorituksen vastaanottaja (käännetty verovelvollisuus). Alankomaat ei hyödynnä tätä mahdollisuutta. 
            
            
               (3)Viime aikoina Alankomaissa televiestintäpalvelujen alalla havaittujen petosten vuoksi Alankomaat haluaisi ottaa käyttöön käännetyn verovelvollisuuden televiestintäpalvelujen suorituksille kotimarkkinoilla. 
            
            
               (4)Alv-direktiivin 199 a artiklan mukaan käännettyä verovelvollisuutta voidaan soveltaa 31. joulukuuta 2018 saakka ja vähintään kahden vuoden ajan. Koska kahden vuoden määräaikaa koskeva edellytys ei täyty, Alankomaat ei voi soveltaa käännettyä verovelvollisuutta alv-direktiivin 199 a artiklan g alakohdan perusteella. 
            
            
               (5)Tästä syystä Alankomaat pyysi komission 11 päivänä heinäkuuta 2017 vastaanotetuksi kirjaamalla kirjeellä poikkeusta alv-direktiivin 193 artiklasta saadakseen luvan soveltaa käännettyä verovelvollisuutta televiestintäpalvelujen suorituksiin alv-direktiivin 395 artiklan perusteella. 
            
            
               (6)Komissio antoi direktiivin 2006/112/EY 395 artiklan 2 kohdan mukaisesti Alankomaiden pyynnön tiedoksi muille jäsenvaltioille 5 päivänä syyskuuta 2017 päivätyllä kirjeellä. Komissio on ilmoittanut Alankomaille 6. syyskuuta 2017 päivätyllä kirjeellä saaneensa kaikki pyynnön arvioimiseen tarvittavat tiedot.
            
            
               (7)Pyydetyn poikkeuksen tarkoituksena on estää alv-petokset televiestintäpalvelujen alalla. Vaikka televiestintäpalvelujen suoritukset ovat alttiita petoksille ja Alankomaat seuraa niitä tiiviisti, Alankomaissa todettiin äskettäin puheluminuutteja koskevia petollisia kaupankäyntijärjestelmiä, joissa oli mukana useita vale- ja puskuriyrityksiä. Näistä järjestelmistä aiheutuu huomattavia verotulojen menetyksiä. 
            
            
               (8)Alankomaiden toimittamien tietojen perusteella perinteiset menetelmät petosten paljastamiseen ja ehkäisyyn eivät ole tehokkaita, sillä palvelut ovat peräisin EU:n ulkopuolelta eivätkä ne sisälly mihinkään rekisteriin tai luetteloon. Maksut suoritetaan maksualustoilla pankkitileille Euroopan unionin ulkopuolelle, jolloin liiketoimia on vaikeampi havaita ja niistä on mahdotonta saada tietoja pankeilta. Alankomaat huomauttaa, että ilman käännetyn verovelvollisuuden soveltamista näihin palveluihin verotuksellinen tappio kasvaa räjähdysmäisesti. 
            
            
               (9)Alankomaille olisi sen vuoksi annettava lupa soveltaa käännettyä verovelvollisuutta televiestintäpalvelujen suorituksiin niin kauan kuin alv-direktiivin 199 a artikla on voimassa. Poikkeus olisi sen vuoksi myönnettävä 31 päivään joulukuuta 2018 asti. 
            
            
               (10)Poikkeuksella ei ole kielteistä vaikutusta arvonlisäverosta kertyviin unionin omiin varoihin, 
            
            
               ON HYVÄKSYNYT TÄMÄN PÄÄTÖKSEN: 
            
         
         
            
               1 artikla
            
            
               Poiketen siitä, mitä direktiivin 2006/112/EY 193 artiklassa säädetään, Alankomaille annetaan lupa nimetä palvelujen suorituksen vastaanottaja velvolliseksi maksamaan arvonlisävero veroviranomaisille, kun kyse on televiestintäpalvelujen suorituksista. 
            
            
               2 artikla
            
            
               Tämä päätös tulee voimaan päivänä, jona se annetaan tiedoksi.
            
            
               Päätöksen voimassaolo päättyy 31 päivänä joulukuuta 2018.
            
            
               3 artikla
            
            
               Tämä päätös on osoitettu Alankomaiden kuningaskunnalle.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Ks. luettelo arvonlisäverokomitean ilmoituksista: 
                  http://ec.europa.eu/taxation_customs/sites/taxation/files/resources/documents/taxation/vat/key_documents/vat_committee/notifications.pdf
               
               
                  
                     (2)
                  EUVL L 347, 11.12.2006, s. 1.